**Referat fra møte i AU**

Tid: 30.11.2018 kl. 1500 – 16.00

Sted: Scandic Sørlandet hotell, Kristiansand

Til stede fra AU: Gro Anita Mykjåland, Harald Furre, Robert Cornels Nordli, Thor Jørgen Tjørhom og Unni Nilsen. Forfall: Inger Løite

Gjest i møte: Lars Erik Torjussen (styreleder AE) og Roy Mersland (UiA)

Referat: Rune Røiseland (sekretariat)

**Kort oppsummering av møte**

* Uheldig møtekollisjon mellom eiermøte og rådmannssamling i regi av KS, men totalt sett et godt gjennomført eiermøte tross dette. Flere kommuner benyttet anledningen til å sende andre observatører. Gode og relevante presentasjoner fra selskapet, men uklart hva avslutningsforedraget fra Equinor og avsluttende panelsamtale tilførte av verdi. Viktig engasjement fra salen, ikke minst etter innlegg om AE Nett sitt arbeid med bedre leveringssikerhet og innlegg om prisdannelse i kraftmarkedet.
* AU vil følge opp initiativ for tverrpolitisk arbeid knyttet til rammebetingelser for nettselskapet. AU bestiller aktørkart og prioriterte argumenter fra selskapet.
* Orientering om dialog med Statkraft gjennom høsten. Leder og nestleder, samt styreleder og administrerende i AE møter toppledelsen i Statkraft for samtaler. Samtalene sees som forberedelser til dialogmøte mellom AU og Statkraft 9./10. januar.
* Møte i AU 4.1 brukes til å forberede dialogmøte med SK 9./10. januar i Oslo. Aktuelle temaer for samtalene kan være: Styrets størrelse (fra 12 til 9, eller om mulig 7 medlemmer?). Konkretisering av SK ambisjoner for AE og bidrag framover.
* AU vil ta initiativ til å møte SK to ganger årlig.
* For forberedelser inn mot møte i AU 4.1 distribueres notat om statens eierstyring i statlig eide selskaper og pågående arbeid med ny statlig eierskapsmelding.
* Sekretariatet koordinerer reise og opphold 9./10. januar.
* Leder av AE bedriftsforsamling inviteres til møte i AU 4. januar 2019.
* Ansattes representanter inviteres til samtaler med AU 4. februar 2019.

Neste planlagte møte i AU: 04.01.19 kl. 13 – 16. Sted: Hos Agder Energi, Kristiansand

Ref.

Rune Røiseland

Kristiansand, 30.11.2018